text: Mand smed guldsmykker ud af bilvindue
  16 juni 2015 kl. 04.45
  Syd og Sønderjyllands Politi stoppede natten til tirsdag en 22 årig mand fra Sønderborg. Han var både narkopåvirket og i besiddelse af flere tyvekoster.
  Syd og Sønderjyllands Politi fik natten til tirsdag øje på en bil, der var på vej fra Aabenraa til Sønderborg.
  Politiet kørte efter bilen, men inden den blev stoppet så betjentene, at der blev smidt en pose ud af det ene vindue.
  Vagtchef Ole Aamann siger til TV SYD, at politiet fandt flere guldsmykker og et guldlommeur, der formentlig stammer fra et indbrud tidligere på natten. Den 22 årige fører af bilen blev anholdt og det viste sig, at han både var narkopåvirket og i besiddelse af narko.
  Den 22 årige er nu sigtet for narkokørsel og besiddelse af narko, mens politiet fortsat mangler at finde ud af hvor tyvekosterne, de stammer fra.
  Mand sigtet for narkokørsel og -besiddelse ved Sønderborg. Herunder blev der også fundet pose med div. smykker og 1 guldlommeur. #politidk
  
  